**Վոլքան Բոզքըր** (թուրքերեն՝ Volkan Bozkır, նոյեմբերի 22, 1950(1950-11-22), Անկարա, Թուրքիա), թուրք դիվանագետ և քաղաքական գործիչ։ Եվրոպական միության հարցերով նախարար 2015 թվականի նոյեմբերից մինչև 2016 թվականի մայիս և 2014 թվականի օգոստոսից մինչև 2015 թվականի օգոստոս։ Նաև զբաղեցրել է ԵՄ-ին Թուրքիայի անդամակցության գլխավոր բանակցողի պաշտոնը։

Կենսագրություն
--------------

Վոլքան Բոզքըրը ծնվել է Անկարայում, Թուրքիա։ Ավարտել է Անկարայի համալսարանի իրավաբանական ֆակուլտետը։ Ազատ խոսում է անգլերեն և ֆրանսերեն։

Բոզքըրը Թուրքիայի խորհրդարանի անդամ էր Ստամբուլի երկրորդ ընտրատարածքում 2011 թվականի ընտրություններում հաղթելուց հետո։ Վոլքան Բոզքըրը Հայոց ցեղասպանության, ինչպես նաև ահաբեկչության դեմ պայքարի մասին օրենքների վերաբերյալ թուրքական դիրքորոշման պրոֆեսիոնալ դիվանագետ և առաջնորդող է։ Լինելով Եվրոպական Միության հարցերով թուրք նախարար, ինչպես նաև ԵՄ-ին Թուրքիայի անդամակցության շուրջ երկխոսության գլխավոր բանակցող՝ Բոզքըրը ժխտել է Հայոց ցեղասպանությունը։ Այն բանից հետո, երբ ԵՄ-ն հրապարակեց 2015-ին ԵՄ ճանապարհին Թուրքիայի առաջընթացի մասին զեկույցի նախագիծը, որում ներառված էր պահանջ, որ Թուրքիան ճանաչի Հայոց ցեղասպանությունը, նա հայտարարեց, որ Թուրքիան չի պատասխանի ԵՄ զեկույցին, որը պարունակում է «ցեղասպանություն» եզրույթը։ 2015 թվականին նա նաև քննադատել է Հռոմի Պապ Ֆրանցիսկոսին՝ Հռոմի Սուրբ Պետրոսի տաճարում պատարագի ժամանակ «ցեղասպանություն» բառի օգտագործումը ներառելու համար։ Երբ ԵՄ-ն պահանջել է, որ Թուրքիան հարմարեցնի իր հակաահաբեկչական օրենքները ԵՄ նորմատիվներին համապատասխան, Բոզքըրը պատասխանել է, որ իրենց օրենքներն արդեն համապատասխանում են բոլոր պահանջներին։ Քանի որ ԵՄ-ի խորհրդարանը կողմ է քվեարկել, որպեսզի անդամակցության բանակցությունները դադարեցվեն 2019 թվականի մարտին, Բոզքըրը, որպես Թուրքիայի Ազգային մեծ ժողովի արտաքին գործերի կոմիտեի ղեկավար, դատապարտել է այդ քվեարկությունը։

2020 թվականի հունիսի 17-ին նա ընտրվել է Միավորված ազգերի կազմակերպության 75-րդ Գլխավոր ասամբլեայի նախագահ, որը պետք է տեղի ունենա 2020 թվականի սեպտեմբերին, որպես միակ թեկնածու՝ ՄԱԿ-ի 178 անդամ պետությունների միաձայն աջակցությամբ, որոնք ներկա են եղել գաղտնի քվեարկությամբ անցկացված քվեարկությանը։ Հայաստանը, Հունաստանը և Կիպրոսը, թեև սկզբնապես աջակցել են Բոզկիրին, սակայն ավելի ուշ որոշել են դեմ հանդես գալ նրա թեկնածությանը, ենթադրաբար, դիվանագիտական հակամարտությունների պատճառով։

Ծանոթագրություններ
------------------

1. ↑  "Reaction from Bozkır to EP's Turkey Report". *Turkish Republic of Northern Cyprus* (in անգլերեն). 2016 թ․ ապրիլի 15. Retrieved 2020 թ․ հունիսի 23.
2. ↑  "Turkey's EU Minister rejects Pope's 'genocide' remark". `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  "Turkey digs in heels over terrorism law, to EU's chagrin". *Reuters* (in անգլերեն). 2016 թ․ մայիսի 11. Retrieved 2020 թ․ հունիսի 23.
4. ↑  "Parliament wants to suspend EU accession negotiations with Turkey | News | European Parliament". *www.europarl.europa.eu* (in անգլերեն). 2019 թ․ մարտի 13. Retrieved 2020 թ․ հունիսի 23.
5. ↑  "Turkey blasts European Parliament over call to suspend EU accession talks – T-VINE" (in անգլերեն). Retrieved 2020 թ․ հունիսի 23.
6. ↑  "Turkish diplomat elected President of historic 75th UN General Assembly". *UN News* (in անգլերեն). 2020 թ․ հունիսի 17. Retrieved 2020 թ․ հունիսի 18.
7. ↑  "Volkan Bozkir of Turkey elected president of UN General Assembly". *news.cgtn.com* (in անգլերեն). Retrieved 2020 թ․ հունիսի 21.
8. ↑  "ELECTION OF THE 75TH PRESIDENT OF THE GENERAL ASSEMBLY". *General Assembly of the United Nations* (in անգլերեն). Retrieved 2020 թ․ հունիսի 18.
9. ↑  Antonopoulos, Paul. "Greece, Cyprus & Armenia make historical move by blocking Turkey from leading UN General Assembly". *Greek City Times* (in անգլերեն). Retrieved 2020 թ․ հունիսի 18.

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |

 |